OpenLLM-France/wikimedia huggingface dataset:
# Itziar Alonso

Itziar Alonso Maritxalar (Oiartzun, Gipuzkoa, 1981) gipuzkoar abeslaria da, Oskarbi taldeko kidea 2024az geroztik.
Giza Zientziak eta Enpresa ikasketak egin zituen.
Mendiko igoeretako auto-gidaria ere bada. Autoekiko zaletasuna txiki-txikitatik datorkio, garajean hazi zen, torloju eta koipe artean. Haurtzaroan, aitaren magalean autoa gidatzea gustatzen zitzaion.

## Erreferentziak

* Edukiaren zati bat «Itziar Alonso» artikulutik hartua da. Artikulu hark Gontzal Agote du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.
* ↑ «Itziar Alonso: "Eguzkia hartzea denbora pasa txotxoloa da"» Gaztezulo (Noiz kontsultatua: 2024-12-02).
* ↑ Aita Donostia Abesbatza. (2024-06-15). «XXVII. Aita Donostia Aste Musikala, 2024ko ekainaren 13, 14 y 15ean» www.aitadonostia.eus (Noiz kontsultatua: 2024-07-26).

## Bibliografia

* Doinu zaharren haritik euskal kantu berriaren bidean : (Oskarbi taldea 1966-2017). Ba Dok Oskarbi Musika Elkartea, 2017 ISBN 978-84-697-3146-8.

## Ikus, gainera

* Euskal Musika garaikidea
* Euskal Musika tradizionala
* Androkanto
* Esperantzari leiho bat
* Marinela
* Mendira naiz
* Soin berriko koplak

## Kanpo estekak

* Euskal kantarien bizipenak-AHOTS HARIAK (2) (Kontzertua-Tolosa, 2024-11- 20) (25'00). Anbune. Youtube (2024-11-27)
* Euskal kantarien bizipenak-AHOTS HARIAK (1) (Kontzertua-Tolosa, 2024-11- 20) (31'20''). Anbune. Youtube (2024-11-27)
* Androkanto abestia entzun. 10. kantua Kantua Zuei albumean (badok.eus)
* Esperantzari Leiho bat abestia entzun. 13. kantua Kantua Zuei albumean (badok.eus)
* Marinela abestia entzun. 11. kantua Kantua Zuei albumean (badok.eus)
* Mendira naiz abestia entzun. 12. kantua Kantua Zuei albumean (badok.eus)
* Soin berriko koplak abestia entzun. 7. kantua Kantua Zuei albumean (badok.eus)
* Androkanto abestia entzun. Oskarbi: gaia, Youtube
* Esperantzari leiho bat abestia. Oskarbi: gaia, Youtube
* Marinela abestia entzun. Oskarbi: gaia, Youtube
* Mendira naiz abestia entzun. Oskarbi: gaia, Youtube
* Soin berriko koplak abestia entzun. Oskarbi: gaia, Youtube
* Datuak: Q131372832
# Veronica Gambara

Veronica Gambara (Pralboino, Italia, 1485eko azaroaren 30a – 1550eko ekainaren 13a) italiar poeta eta buruzagi politikoa izan zen.

## Lanak

* Rime della Signora Lucrezia Marinella, Veronica Gambara et Isabella della Morra, con giunta di quelle fin'ora [sic] raccolte della Signora Maria Selvaggia Borghini, Napoles: Bulifon, 1693.
* Gutunak.
* Occhi lucenti e belli, Venezia, 1582.
* Le Rime, Florentzia, Olschki, 1995.
* Datuak: Q437615
* Multimedia: Veronica Gambara / Q437615
# Gaspara Stampa

Gaspara Stampa (Padua, 1523 - Venezia, 1554) olerkari italiarra izan zen.

## Biografia

Paduan jaio zen 1523ren inguruan familia noble batean jatorriz Milangoa, bere aita hil ondoren, Gaspara Stampa Veneziara joan zen bizitzera bere amarekin, bere neba Baldassarre-rekin, nor poeta ere bazena eta bere ahizpa Cassandra-rekin, abeslari profesionala. Literaturan eta musikan hezia, bere nortasun sendoagatik, Gaspara maitasun askeko hainbat esperientzia izan zituen, bere bizitzan eta bere poesian eragin sakona izan zutenak. Erromantikoek harengan Safo berri bat ikusten zuten, nahiz eta bizitza laburra, baina bizia izan zuen. Olerkariaren istorioa bere garaiko testuinguruaren barruan aztertu behar da, non gizarte-harremanek, maitasuna barne, zeremoniala eta konbentzio zehatz multzo bat bete behar duten. Harreman horien artean, Collaltino di Collalto kondearekin izan zuena nabarmendu beharra dago, ia hiru urte iraun zuena (1548-1551) eta poeta abandonatuta amaitu zuena, Erlijio-krisi sakona eragin ziona.

## Lanak

* Rime (hil osteko lana)
* Datuak: Q466811
* Multimedia: Gaspara Stampa / Q466811
# Tullia d'Aragona

Tullia d'Aragona edo Tullia Aragoikoa (c. 1510 – 1556) XVI. mendeko olerkari, idazle eta filosofo italiarra zen. Aitaren partez, Fernando I.a Napolikoa birraitona zuen.

## Lanak

* Rime della signora Tullia d'Aragona e di diversi a lei (1547)
* Dialogo dell'Infinità d'Amore (1547)
* Il Meschino, o il Guerino (1560)
* Datuak: Q444628
* Multimedia: Tullia d'Aragona / Q444628
# Reyðarfjörður

Reiðarfjörður, Islandiako Austurland eskualdeko hiria da, Fjarðabyggð udalerriko herririk populatuenetako bat da eta aluminioaren inguruko industria da nagusi. 2011n, 1.102 biztanle zituen.

## Ikus, gainera

* Hiriko web orria

## Kanpo estekak

* Datuak: Q1019443
* Multimedia: Reyðarfjörður / Q1019443
# Rosa Serra

Rosa Serra i Puigison (Vic, Katalunia, 1944) eskultorea da.

## Biografia

Olotina eskulturan haustura ekarri zuen belaunaldikoa da. Hiru dimentsioko irudia aurkitu ondoren, Lluís Curósen lehen maisuaren errealizazioetara hurbildu zen. 1952an Olotera joan zen, eta han bizi eta lan egiten du. 1970ean Lluís Carbonellen akademian sartu zen, eta marrazketa eta pintura ikasi zituen. Handik bi urtera, Oloteko Arte Ederren Eskolan sartu zen, eta hiru urtez marrazketa, zeramika eta grabatua ikasi zituen.
Bere lehen banakako erakusketa egin zuen Bartzelonan 1972an, eta 1973tik eskulturan aritu zen. 1976an Eskultura saria jaso zuen Bilboko III. Bienalean. 1985ean, Nazioarteko Batzorde Olinpikoak 1988ko Seulgo Joko Olinpikoetarako eskulturak agindu zizkion. 1992ko Bartzelonako Joko Olinpikoetarako kirol-eskulturak egin zituen, eta 2000. urtean Nike enpresak Tiger Woods-en estatua bat eskatu zion Oregonerako. NOBren Lausanako egoitzako Suite Olympique eta Seulgo Olimpic Parkeko eta Asiako Batzorde Olinpikoko (Kuwait) hainbat piezaren egilea ere bada.
2008an Kataluniako Generalitateko Sant Jordi Gurutzea jaso zuen.

## Iruditegia

Rosa Serra i Puigverten eskulturak
* Hoquei (1993)
* Al nen (1981)
* Dona de Palma (1992)
* Escultura El mar (1995)

## Erreferentziak

* ↑ www.anunzia.com. «Rosa Serra - Información del artista» www.fundaciovilacasas.com (Noiz kontsultatua: 2024-05-07).
* ↑ AMCAwebmanager. (2021-06-03). «ROSA SERRA 50 AÑOS DE ESCULTURA» AMCA Criticos Arte Madrid (Noiz kontsultatua: 2024-05-07).
* ↑ Rosa Serra. .
* ↑ Biografía

## Kanpo estekak

* Datuak: Q11946292
* Multimedia: Rosa Serra / Q11946292
# Sabino Aranako geltokia

linea (Bilboko tranbia) :
Sabino Arana Bilboko tranbiaren geltokia da, Bizkaiko Bilbo hiriburuko Basurtu-Zorrotza barrutiko Basurtu eta Indautxu auzoen kokatuta dagoena, Sabino Arana etorbidean, hain zuzen.
Geltokia Euskotren Tranbiak operatzen zu eta 2003ko uztailaren 24an inauguratu zen.
Bizkaiko Garraio Partzuergoaren 1. tarifa-gunearen barruan dago.

## Historia

Geltokia 2003ko uztailaren 24an inauguratu zen, Guggenheim eta Santimami arteko tranbia zabalduz.

## Sarbideak

* Sabino Arana etorbidea, 8

## Konexioak

Geltokiaren inguruan Bilbobus zerbitzua hornitzen duten bi geraleku daude. Hurrengo lineak geralekuetatik pasatzen dira:
Urquijo 92 | Irteera: Sabino Arana :
iea Bilbobus 28  Uribarri → AltamiraSan Balentin Berriotxoa (1) • Zumalakarregi / T. Zubiría • Trauko (14) • Trauko 3 • Matiko 27 • Matiko 1 • Tiboli 1 • Campo Volantín (4) • Sendeja (5) • Areatzako Zubia • Gran Vía 8 • Gran Vía 36 • Gran Vía 40 • Gregorio la Revilla 2 • Gregorio la Revilla 22 • Urquijo 68 • Urquijo 92 • Sabino Arana 34 • Basurto / Briñas • Ospitalea • Basurtu-Kastrexana (65) • Basurtu-Kastrexana (125) / Albergue • Basurtu-Kastrexana /(Altamira) • Altamira
iea Bilbobus 62  Arabella → Jesusen BihotzaArabella • San Isidro • Zumalakarregi 105 • Zumalakarregi / T. Zubiria • Kristo 1 • Ibáñez de Bilbao 14 • Mazarredo 3 • Urquijo 14 / Instituto • Urquijo / Bizkaia plaza • Urquijo 68 • Urquijo 92 • Gran Vía 85 :
Urquijo 100 | Irteera: Sabino Arana :
iea Bilbobus 62  Arabella → Jesusen BihotzaArabella • San Isidro • Zumalakarregi 105 • Zumalakarregi / T. Zubiria • Kristo 1 • Ibáñez de Bilbao 14 • Mazarredo 3 • Urquijo 14 / Instituto • Urquijo / Bizkaia plaza • Urquijo 68 • Urquijo 92 • Gran Vía 85
iea Bilbobus 62  Jesusen Bihotza → ArabellaGran Vía 85 • Gran Vía 63 • Gran Vía 43 • Gran Vía 37 • Gran Vía 7 • Viuda de Epalza 1 / San Nicolás • Ernesto Erkoreka 8 • Zumalakarregi / (T. Zubiria) • Párroco Ugaz / Rotonda • Vía Vieja de Lezama 2 • Vía Vieja de Lezama / Iturriondo • Zurbaranbarri • Andramaria • Arabella :

## Erreferentziak

* ↑ Euskal Trenbide Sarea. «Tranbiak» (Noiz kontsultatua: 2014-08-27).

## Ikus, gainera

* Basurtu
* Indautxu
* Bilbo
* Bilboko tranbia
* Euskotren Tranbia
* Bilboko metroa
* Bilbobus

## Kanpo estekak

* Bilboko tranbiaren webgunea
* Bilboko metroaren webgunea
* Bilbobusen webgunea
* Datuak: Q3095537
* Multimedia: Estación de Sabino Arana / Q3095537
# Maman la plus belle du monde

Maman la plus belle du monde (euskaraz, "Ama, munduko ederrena") frantsesezko kantua da, Fernand Bonifayk kantatu zuena, eta baita bertsio ezagunetan Luis Marianok eta Tino Rossik (1958). Italierazko kantu baten bertsio bat da, Marino Mariniren La più bella del mondo (1957) kantuarena.
Luis Marianoren bertsioa entzun daiteke Jaco Van Dormaelek zuzendutako 1996ko Le Huitième Jour filmean, eta baita Xavier Dolanen J'ai tué ma mère (2009) film quebectarrean ere. 1958an, RTF kateko 36 chandelles telesaioan, ama bertan zuela kantatu zuen Luis Marianok abestia.

## Erreferentziak

* ↑ (Frantsesez) «Luis Mariano chante «Maman, la plus belle du monde» | INA» ina.fr (Noiz kontsultatua: 2024-12-03).

## Kanpo estekak

* Artikulu hau, osorik edo zatiren batean, frantsesezko Wikipediako «Maman la plus belle du monde» artikulutik itzuli da; zehazki, 2024-04-04ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Luis Mariano abesti hau kantatzen (hitzak bideoan).
* Datuak: Q2363951
# Fandango (filma)

    Artikulu hau filmari buruzkoa da; beste esanahietarako, ikus «Fandango (argipena)».
Fandango 1948ko Emil-Edwin Reinert austro-frantziar zinema zuzendariaren film komikoa da. Filmaren izenburuarekin lotua da Luis Marianoren abesti ezagunenetako bat, Fandango du Pays Basque.

## Sinopsia

Oharra: Atal honek istorio osoa edo amaiera argitzen du.
José eta Paul lasai bizi dira Ipar Euskal Herriko txoko batean. Behin cabareteko zuzendari batek Joséren ahotsa entzun eta lan-proposamena egingo dio. Orduan, hautatu beharko du: Euskal Herrian geratu Angelicarekin ala Parisa joan.

## Aktoreak

* Luis Mariano : José
* Ludmilla Tcherina : Angelica
* Jean Tissier : M. Fleur
* Annette Poivre : Annette
* Raymond Bussières : François
* Lucien Callamand : aitaginarreba
* Robert Dalban : inspektorea
* Edmond Audran : Paul
* Claire Gérard : amaginarreba
* Hennery : Bouffartigue
* Georgette Tissier : alkatea
* Fernand Rauzéna : M. Cado
* Jean-François Martial : ingeniaria
* Liliane Lesaffre : gonbidatua

## Erreferentziak

* ↑ (Frantsesez) Chirat, Raymond. (1984ko urria). La Saison cinématographique 1948/1949. , 83 or..

## Kanpo estekak

* Datuak: Q18397395
# Fandango (argipena)

Fandango izenak hainbat adiera du:
* Fandango dantza eta doinua, euskal musikakoa bezala, beste tradizio batzuetakoa ere.
* Fandango, 1948ko film frantsesa, Euskal Herrian kokatua.
* Fandango, Luis Marianoren abestia, zeinak beste bi hauek ere grabatu zituen:
** Fandango du Pays Basque
** Fandango de Bayonne
# Sin límites (telesaila)

Sin límites (euskaraz: «Mugarik gabe») espainiar abenturazko telesaila da. Simon Westek zuzendu zuen, Patxi Amezcua nafarraren gidoia du, RTVEk sustatu zuen eta Prime Video streaming plataforman estreinatu zuten 2022ko ekainean. Fernando Magallaes eta Juan Sebastian Elkano dira telesailaren protagonistak, Rodrigo Santoro eta Alvaro Morte aktoreek antzeztuak, hurrenez hurren.. Telesaila sei atalez dago osatua eta euskaraz ere ikus-entzuterik dago.
Telesailak EITBren partaidetza izan zuen, eta Espainian eta Dominikar Errepublikan ez ezik Hego Euskal Herriko lurretan ere filmatu zuen.

## Aktoreak

* Rodrigo Santoro: Fernando Magallaes
* Álvaro Morte: Juan Sebastian Elkano
* Sergio Peris-Mencheta: Juan de Cartagena
* Adrián Lastra: Luis de Mendoza
* Carlos Cuevas: Martino
* Pepón Nieto: Bartolomé de las Casas
* Raúl Tejón: Gonzalo Gómez de Espinosa
* Gonçalo Diniz: Duarte Barbosa
* Manuel Morón: Pedro de Fonseca
* Barbara Goenaga: Beatriz

## Erreferentziak

* ↑ «Buelta bat Elkanoren itzuliari» Berria 2022-06-04 CC BY-SA 4.0 lizentziapean.

## Kanpo estekak

* Datuak: Q106971805
# Salt Lake City

Salt Lake City Ameriketako Estatu Batuetako Utah estatuko hiriburua eta hiri jendetsuena da. Egindako zenbatespenen arabera, 183.171 biztanle zituen 2009ko uztailaren 1ean; eta hiria barne hartzen duen Salt Lake City metropolitar eremuak, berriz, 1.130.293 biztanle. Salt Lake City, gainera, Wasatch Front izeneko hiri eremu zabalago baten barruan dago, eta hiri eremu horrek 2009. urtean 2.298.915 biztanle zituela zenbatetsi da.
Salt Lake Cityn dago Mormoien Elizaren egoitza nagusia.

## Klima

Datu klimatikoak (Salt Lake City) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 17 | 21 | 26 | 32 | 37 | 40 | 42 | 41 | 38 | 32 | 24 | 21 | 42 |
| Batez besteko tenperatura maximoa (°C) | 3 | 6 | 12 | 16 | 22 | 28 | 34 | 33 | 26 | 18 | 10 | 3 | 18 |
| Batez besteko tenperatura minimoa (°C) | -6 | -4 | 1 | 4 | 9 | 14 | 18 | 17 | 12 | 5 | -1 | -5 | 5 |
| Erregistraturiko tenperatura minimoa (°C) | -30 | -34 | -17 | -10 | -4 | 2 | 4 | 3 | -3 | -9 | -26 | -29 | -34 |
| Pilatutako prezipitazioa (mm) | 32 | 32 | 45 | 51 | 50 | 25 | 15 | 18 | 31 | 39 | 37 | 36 | 409 |
| Prezipitazio egunak (≥ 0.01 in) | 10.1 | 9.4 | 9.9 | 9.9 | 9.0 | 5.6 | 4.4 | 5.4 | 5.8 | 7.1 | 9.1 | 9.9 | 95.6 |
| Elur egunak (≥ 0.1 in) | 8.5 | 6.2 | 4.2 | 2.4 | 0.2 | 0 | 0 | 0 | 0 | 0.9 | 4.2 | 8.2 | 34.8 |
| Eguzki orduak | 127.1 | 163.9 | 241.8 | 270.0 | 322.4 | 360.0 | 381.3 | 353.4 | 300.0 | 248.0 | 150.0 | 111.6 | 3029.5 |
| Iturria: ftp://ftp.ncdc.noaa.gov/pub/data/normals/1981-2010/products/station/USW00024127.normals.txt NOAA ||||||||||||||

## Hiri senidetuak

Salt Lake City ondorengo hiriekin senidetuta dago:
* Oruro (Bolivia)
* Sarajevo (Bosnia-Herzegovina)
* Manaus (Brasil)
* Thurles (Irlandako Errepublika)
* Turin (Italia)
* Matsumoto (Japonia)
* Quezon Hiria (Filipinak)
* Keelung Hiria (Taiwan)
* Txernivtsi (Ukraina)

## Erreferentziak

* ↑ Ameriketako Estatu Batuetako Errolda Bulegoaren zerrenda, AEBetako 100.000 biztanletik gorako hiriena. 2010-08-31n eskuratua.
* ↑ Ameriketako Estatu Batuetako metropolitar eremuei buruzko 2009ko zentsu biztanleriaren zenbatespenak, Ameriketako Estatu Batuetako Zentsu Bulegoak eginak. 2010-08-31n eskuraturiko web orria.
* ↑ Online Directory: Utah, USA (2005). Sister Cities International.
* ↑ SLC Sister Cities

## Kanpo estekak

* Hiriko udal gobernuaren webgune ofiziala (Ingelesez)
* Datuak: Q23337
* Multimedia: Salt Lake City / Q23337
# Coralie van den Cruyce

Coralie Adèle van den Cruyce, ezkondu ondorengo izenez Coralie de Félix de la Motte, (Paris, 1796ko urriaren 13a – Geel, 1858ko ekainaren 27a) belgikar idazle, poeta eta feminista izan zen.
1796ko urriaren 13an jaio zen Parisen, familia aristokratiko batean. Bere idazlanen artean Les orphelins de la grande armée (1834) eta Les Violettes (1836) antzezlanak daude. Bas-Bleus lanean emakumeek idazle gisa adierazteko duten eskubidea defendatu zuen kritika garaikidearen aurka. Bij de wieg eta L'enfant au berceau abestien letrak ere idatzi zituen.
Eugene-François-Auguste Pompée de Félix de la Motte noblearekin ezkondu zen, Bruselako aristokrata garrantzitsu batekin. Geelen hil zen 1858ko ekainaren 27an.

## Erreferentziak

* ↑ (Frantsesez) Brogniez, Laurence. (2002). «Poétesses belges du XIXe siècle» Sextant 17/18: 133..
* ↑ (Ingelesez) «Coralie de Félix de La Motte» The LiederNet Archive 2023-05-10 (Noiz kontsultatua: 2024-12-03).
* ↑ (Frantsesez) Gubin, Éliane; Jacques, Catherine; Piette, Valérie; Puissant, Jean. (2006). Dictionnaire des femmes belges. Racine, 541-542 or. ISBN 9782873864347. (Noiz kontsultatua: 2024-12-03).
# Farmazia

    «Farmazia» orriak hona dakar. sendagaiak eskuratzen diren lekua eta horiek gordetzeko instalakuntza buruzko artikulua hau da: «Botika»
Farmazia farmakoen prestakuntzaz eta dispentsazioaz arduratzen den zientzia da. Osasun produktuak prestatu eta dispentsatzen diren lekua ere bada, baina kasu horretan farmazia bulego edo botika izena ematen zaio. Farmazia osasun zientzien adar bat da eta haren helburua medikamenduen jatorria, izaera, ezaugarriak eta prestakuntza aztertzea da.
Farmazialariek, kimikari eta medikuekin batera, eragin terapeutikoa duten konposatu organikoak sintetizatzeko erantzukizuna dute. Gainera, osasun eta higiene arloetan gero eta gehiago eskatzen da aholkua komunitate farmazeutikoari. Farmaziak farmako eta medikamentuei buruzko jakintzaz gain, horiek giza gorputzean duten eragina eta gorputzaren ezaugarri kimiko eta biologikoak hartzen ditu barne. Horretarako, farmazia galenikoa, farmakologia, biofarmazia eta farmakozinetika, farmakodinamika, toxikologia, farmakoteknia, biokimika, mikrobiologia eta kimika farmazeutikoa eremuak aztertzen ditu, besteak beste.

## Ikurrak

Farmazia ikur anitzez adieraz daiteke. Espainia, Frantzia eta Argentinan esaterako, Higiaren kopa edo gurutze greziarra asko erabiltzen dira.
* Gurutze greziar berdea
* Mortairua eta pistiloa
* Errezetaren ikurra
* Apotheke "A" estilizatu gorria (Alemanian)
* Kaduzeoa
* Eskulapioren haga
* Maltako gurutzea

## Ikus, gainera

* Medikuntza

## Kanpo estekak

* Farmazia fakultatea (EHU)
* Datuak: Q614304
* Multimedia: Pharmacy / Q614304
# Caroline Gravière

Estelle Marie Louise Ruelens, jaiotzez Crèvecœur (Brusela, 1821eko maiatzaren 27a – Saint-Josse-ten-Noode, 1878ko martxoaren 20a), Caroline Gravière eta Michel Fleury izengoitiz ere ezaguna, belgikar idazlea izan zen.

## Bizitza

Seneffe ondoko Arquennes herriko notario ohi baten alaba, Estelle Marie Louise Crèvecœur Bruselan jaio zen. Bere ama, jaiotzez Triponetty abizena zuela, XVII. mendean Bruselara etorritako bankari italiarren ondorengoa zen. 1848an, Charles Ruelensekin ezkondu zen, Belgikako Errege Liburutegiko arduradun bihurtu zena. Sei seme-alaba izan zituen, baina horietako bi gaztetan hil ziren. 1878ko martxoaren 20an hil zen minbiziaren ondorioz.

## Obra

1864an, lehen eleberria idatzi zuen, Une histoire du pays, Michel Fleury izengoitia erabiliz. Hainbat aldizkaritan kolaboratu zuen, besteak beste, Revue trimestrielle eta Revue de Belgiquen, Caroline Gravière izengoitiaz sinatuz. Gainera, ipuin laburrak eta folletoiak argitaratu zituen L'Étoile belge eta La revue moderne aldizkarietan. Bere eleberririk arrakastatsuena La Servante izan zen, 1872an argitaratua. Bere liburuak nederlanderara, alemanera eta ingelesera itzulita daude.

## Lanak

* Sarah (?)
* Une histoire du pays (1864)
* Un lendemain (1867)
* Sur l’océan (1867)
* Le Vieux Bruxelles (1867)
* Une expérience in anima vili (1867)
* La Servante (1872)
* L’Énigme du docteur Burg (1872)
* Gentilhommière d’aujourd’hui (1872)
* Le Bon Vieux Temps (1872)
* Mi-la-sol (1872)
* Sainte-Nitouche (1873)
* Choses reçues (1873)
* Un paradoxe (1875)
* Une Parisienne à Bruxelles (1875)
* Le Sermon de l’abbé Goyet (1876)
* Un héros (1877)

## Erreferentziak

* ↑ (Ingelesez) Room, Adrian. (2014). Dictionary of Pseudonyms: 13,000 Assumed Names and Their Origins. 5 McFarland, 205 or. ISBN 978-0786457632. (Noiz kontsultatua: 2024-12-03).
* 1 2 3 4 (Frantsesez) Gubin, Eliane. Dictionnaire des femmes belges: XIXe et XXe siècles. , 125-126 or. ISBN 2873864346. (Noiz kontsultatua: 2024-12-03).
* ↑ (Frantsesez) Van Rockeghem, Suzanne; Vercheval-Vervoort, Jeanne; Aubenas, Jacqueline. (2006). Des femmes dans l'histoire en Belgique, depuis 1830. Bruxelles: Luc Pire, 36-37 or. ISBN 2-87415-523-3. (Noiz kontsultatua: 2024-12-03).
* ↑ (Frantsesez) Gravière, Caroline. (1872). La servante. Imprimerie de Ve Parent et Fils (Noiz kontsultatua: 2024-12-03).
* ↑ (Frantsesez) Hanin, Laetitia. (2020). «Des romans de George Sand en Belgique : Caroline Gravière, "La Servante" (1871)» Cahiers George Sand 42 (Noiz kontsultatua: 2024-12-03).

## Kanpo estekak

* Datuak: Q2940003
# San Kanutoren katedrala (Odense)

San Kanutoren katedrala edo Odenseko katedrala (danieraz Sct. Knuds Kirke edo Odense Domkirke) Odenseko eliza nagusia da. Elizaren kriptan San Kanuto errege handiaren hilobia dago.

## Historia

Gaur egungo katedrala Odensen dagoen San Kanutoren bigarren katedrala da izan ere lehenengoa 1247an erre baitzen Erik IV.a eta bere anai Abelen arteo gerra zibilean.
Oraingo eraikina XIV mendean monasterio frantziskotarra izan zen eta ordukoak ditu alderik zaharrenak. Eliza 1499ko apirilaren 30ean sagaratu zen. Izena San Kanuto erregearen hilobiari dagokio. Hau 1086n hil zuten Odenseko San Albano elizan eta Eliza Katolikoak Danimarkako patroi izendatu zuen 1101 urtean.

## Katedrala

Adreilu gorriz eraiki zuten material merkea izanik azkarrago altxatzeko. Estilo gotikoa du eta dorre bakarra dauka aurrealdean.
Elizak hiru nabe ditu eta oinarria gurutza latindar itxurakoa da. Barnealdea nahiko sinplea da eta karez zurituriko hormak ditu. Aldarean erretaula zoragarria du, Lübeckeko eskultore famatua zen Claus Bergek egindakoa. Itun Berriko pasadizuak ageri ditu erretaula triptikoak.
Organoa Amdie Wormek egina da eta 1752an ezarri zuten.

## Kripta

Kripta da katedralaren tokirik bisitatuena. San Kanuto eta Benito bere anaiaren hilobiak daude, bai eta Joan I.a eta Kristian II.a errege eta beren erreginenak ere.

## Iruditegia

* Katedrala.
* Erretaula.
* Nabea.
* Organoa.

## Kanpo estekak

* (Danieraz)(Ingelesez)(Alemanez) Webgune ofiziala
* Datuak: Q492584
* Multimedia: Sankt Knuds Kirke (Odense) / Q492584
# San Martin eliza (Agurain)

San Martin eliza XIII. mendean eraiki zen, Aguraingo eraikin kontserbatu zaharrena da eta eraikitako euskal ondare nabarmen gisa katalogatua dago. Erromanikoa da, elementu protogotikoekin. Gaur egunean Udaletxeko kapera da, eta 2005. urteko erreformatik literalki udaletxearen barruan dagoen eraikina da. Literalki alde guztietatik estalia eta babestua dago, salbu eta kanpai-horma, zeinak irteera duen gainetik.

## Historia

XVI. mendera arte kontzejua biltzeko gune zen, eta 1582an erabaki zen bileretarako lokal bat egin behar zela, bilerak elizatik kanpo egiteko. Horrela beste eraikin batzuk joan zitzaizkion inguratzen ondoan, udaletxea izango zena eta alondegia, mendeekin bat egingo zutenak.

## Ezaugarriak

Presbiterioa eta elizaren gorputza bereiztuz arku zorrotz okertua edo fajoia dago, itsatsitako zutabeetan eutsia. Gaur egun kaperara sartzeko erabiltzen den aldean arku zorrotzeko leiho itsu baten aztarnak eta enkoadramendu errenazentista duen horma-hobi nitxo bat geratzen dira (beharbada azken hori sagrario gisa erabiliko zen). Gaur egungo kanpai-horma barrokoa da, XVII. mendekoa, eta piramidez erremataturik dago. Erromanikotik ojiba-estilo berrirako pausoak ematen ari ziren trantsizio garaian eraikia, Euskal Herri osoan egoera onean kontserbatzen den elementu protogotiko bakarrenetakoa da.

## Erreferentziak

* 1 2 «Udaletxe barruko kapera. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-20).
* ↑ (Gaztelaniaz) «SARKIS LAGUNKETA - Casa Consistorial en Salvatierra» www.sarkislagunketa.com (Noiz kontsultatua: 2019-09-20).

## Kanpo estekak

* Datuak: Q65934827